CELEX: 62018TN0375
Language: el
Date: 2018-06-19 00:00:00
Title: Υπόθεση T-375/18: Προσφυγή-αγωγή της 19ης Ιουνίου 2018 — Gollnisch κατά Κοινοβουλίου

8.10.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 364/12
            
         
      Προσφυγή-αγωγή της 19ης Ιουνίου 2018 — Gollnisch κατά Κοινοβουλίου
      (Υπόθεση T-375/18)
      (2018/C 364/12)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: Bruno Gollnisch (Villiers-le-Mahieu, Γαλλία) (εκπρόσωπος: B. Bonnefoy-Claudet, δικηγόρος)
      
         Καθού-εναγόμενο: Ευρωπαϊκό Κοινοβούλιο
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να διαπιστώσει τον παράτυπο χαρακτήρα της αποφάσεως του Προέδρου της Αντιπροσωπείας για τις Σχέσεις με την Ιαπωνία, η οποία κοινοποιήθηκε στις 20 Μαρτίου 2018·
               
            
                  —
               
               
                  να ακυρώσει την απόφαση αυτή·
               
            
                  —
               
               
                  να ακυρώσει από κοινού την έμμεση απορριπτική απόφαση του Προέδρου του Ευρωπαϊκού Κοινοβουλίου και εκείνην του Γενικού Γραμματέα του Ευρωπαϊκού Κοινοβουλίου επί των διοικητικών ενστάσεων οι οποίες τους υποβλήθηκαν στις 2 Μαΐου 2018·
               
            
                  —
               
               
                  να αναστείλει την ισχύ των πράξεων που εκδόθηκαν και των μέτρων που ελήφθησαν κατόπιν των ανωτέρω πράξεων·
               
            
                  —
               
               
                  να επιδικάσει στον προσφεύγοντα-ενάγοντα ποσό 1 ευρώ σε ικανοποίηση της ηθικής βλάβης που υπέστη λόγω του αποκλεισμού του από το ταξίδι της κοινοβουλευτικής αποστολής και λόγω του ότι παραβλέφθηκε η επανόρθωση την οποία δικαιούτο·
               
            
                  —
               
               
                  να του επιδικάσει επίσης ποσό 3 500 ευρώ, λόγω των δαπανών στις οποίες υποβλήθηκε για την προπαρασκευή της υπό κρίση προσφυγής-αγωγής·
               
            
                  —
               
               
                  να καταδικάσει το Ευρωπαϊκό Κοινοβούλιο στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγή του, ο προσφεύγων-ενάγων προβάλλει δύο λόγους.
      
                  1.
               
               
                  Με τον πρώτο λόγο προβάλλεται παράβαση των εκτελεστικών διατάξεων που διέπουν τις εργασίες των εκτός Ευρωπαϊκής Ένωσης αντιπροσωπειών και αποστολών βουλευτών του Ευρωπαϊκού Κοινοβουλίου.
               
            
                  2.
               
               
                  Με τον δεύτερο λόγο προβάλλεται προσβολή του δικαιώματος πραγματικής προσφυγής και του δικαιώματος χρηστής διοικήσεως.